ঠাকুরগাঁও সংবাদদাতা : মঙ্গলবার বিকালে ঠাকুরগাঁও সদর উপজেলা, বালিয়াডাঙ্গী উপজেলা ও পীরগঞ্জ উপজেলার ৫০টি গ্রামের ওপর দিয়ে প্রচণ্ড বেগে কালবৈশাখী ঝড় বয়ে যায়। বৃষ্টিপাতের সময় বজ্রপাতে সদর উপজেলার কুজিশহর গ্রামের দীলিপ চন্দের স্ত্রী রতন  বালা (৩৫) ও পীরগঞ্জ উপজেলার দুর্গাপুর গ্রামের পরেশ চন্দ্রের স্ত্রী স্বপ্না (৩৫) নিহত হন। রতন বালা বাড়ির পাশে মাঠে কাজ করছিল এবং স্বপ্না নিজ বাড়িতে অবস্থান করছিল। ঝড়ে শত শত কাচা ঘর-বাড়ি ভেঙে পড়ে। ঝড়ে শতশত গাছপালা উপড়ে পড়ে। আধাঘণ্টা স্থায়ী এই ঝড়ে হাজার হাজার হেক্টর জমির পাকা বোরো ধান ও ভুট্টা মাটির সাথে মিশে গেছে। বিদ্যুত্ ও টেলিফোন লাইনের তার বিচ্ছিন্ন হয়ে যায়। দীর্ঘ ১৮ ঘণ্টা ছিল ঠাকুরগাঁও শহর ছিল বিদ্যুত্হীন।